एसएचओ समेत छह पुलिसकर्मी बदले
बद्दीपुलिस थाना में पुलिस ने एकाएक कर्मचारियों का तबादला कर दिया है। एसपी ने थाना बद्दी से बरोटीवाला, नालागढ़ रामशहर में अदला-बदली की है। एसएचओ बद्दी को अब पुलिस लाइन में तैनात किया है। रामशहर पुलिस थाना प्रभारी को एसएचओ बद्दी का प्रभारी सौंपने पर सहमति बताई जा रही है। पुलिस करीब छह पुलिस कर्मियों की पोस्टिंग में अदला-बदली की है। इसमें दो इंस्पेक्टर, दो सब इंस्पेक्टर दो कांस्टेबल शामिल हैं।
सूत्रों के मुताबिक कुछ दिन पहले एक कंपनी से तांबा चोरी के मामले में कुछ शिकायतों की बात सामने आई थी। इसमें बद्दी पुलिस थाना के पदाधिकारियों की लापरवाही की बात सामने रही है। कयास हैं कि इसका खामियाजा बद्दी के कुछ पुलिस कर्मचारियों को उठाना पड़ा है। हालांकि पुलिस इसे रूटीन की अदला-बदली का नाम दे रही है।
इस बारे में जिला पुलिस बद्दी के एसपी बशेर सिंह चौहान ने बताया कि बद्दी थाना से कुछ पुलिस कर्मचारियों को दूसरे स्थानों पर स्थानांतरित किया गया है। इसमें बद्दी एसएचओ, रामशहर एसएचओ, दो एसआई और दो कांस्टेबल शामिल हैं। एसएचओ बद्दी अब पुलिस लाइन में अपनी सेवाएं देंगे, वहीं थाना प्रभारी रामशहर बद्दी थाना में बतौर एसएचओ सेवाएं देंगे।
hin_Deva hin_Deva hin_Deva hin_Deva